OSNOVNA ŠKOLA KRALJA TOMISLAVA

 NAŠICE

KLASA: 003-06/16-01/012

URBROJ: 2149/13-11-16-02

Našice, 27. listopada 2016.

**ZAPISNIK**

tridesetosme sjednice Školskog odbora održane u četvrtak, 27. listopada 2016. godine s početkom u 19,30 sati u zbornici Osnovne škole kralja Tomislava, Našice, Ulica Matice hrvatske 1.

**Nazočni**: Jasmina Vidaković, Vesna Kovačević-Tomić, Darija Vlajnić, Ivica Knežević, Branko Malenica, Vlatka Zahirović, ravnateljica i Blanka Sertić, tajnik škole kao zapisničar.

**Nenazočni**: Ivan Matulić i Valerija Šimić.

Nazočno je 5 članova od ukupno 7 članova Školskog odbora.

Predsjednica Školskog odbora pozdravlja nazočne članove Školskog odbora, otvara tridesetosmu sjednicu Školskog odbora i konstatira potrebnu većinu za pravovaljano odlučivanje.

 Predlaže se sljedeći

**D N E V N I R E D :**

1. Donošenje Odluke o usvajanju Zapisnika tridesetsedme sjednice Školskog odbora

2. Natječajni postupak - Hrvatski zavod za zapošljavanje, mrežne stranice, oglasne ploče, objava 10. listopada 2016. godine za popunu sljedećih radnih mjesta:

 **a) Učitelj razredne nastave** – određeno, puno radno vrijeme, rad u Područnoj školi Velimirovac, zamjena za vrijeme rodiljnog dopusta, a do povratka radnice na rad

**b) Učitelj informatike** - određeno, nepuno radno vrijeme, 27 sati tjedno, zamjena za vrijeme rodiljnog dopusta odnosno mirovanja mandata ravnateljice sukladno članku 128. Zakona o odgoju i obrazovanju u osnovnoj i srednjoj školi

**c) Vozač-domar** – određeno, puno radno vrijeme, zamjena za vrijeme bolovanja, a do povratka radnika na rad

3. Pitanja i prijedlozi

**Točka 1.**

Predsjednica izvješćuje o realizaciji zaključaka tridesetsedme sjednice Školskog odbora održane 28. rujna 2016. godine.

Primjedbi na tekst zapisnika i zaključaka donesenih na sjednici Školskog odbora nema i donosi se jednoglasno sljedeća

**ODLUKA**

**Usvaja se zapisnik tridesetsedme sjednice Školskog odbora održane 28. rujna 2016. godine.**

 **Točka 2.**

 Na temelju članka 107. Zakona o odgoju i obrazovanju u osnovnoj i srednjoj školi ( Narodne novine, broj 87/08., 86/09., 92/10., 105/10., 90/11., 16/12., 86/12., 94/13. i 152/14.) Osnovna škola kralja Tomislava, Našice, objavila je dana 10. listopada 2016. godine natječaj za popunu sljedećih radnih mjesta:

**1.** **Učitelj razredne nastave** – određeno, puno radno vrijeme, rad u Područnoj školi Velimirovac, zamjena za vrijeme rodiljnog dopusta, a do povratka radnice na rad

**2**.**Učitelj informatike** - određeno, nepuno radno vrijeme, 27 sati tjedno, zamjena za vrijeme rodiljnog dopusta odnosno mirovanja mandata ravnateljice sukladno članku 128. Zakona o odgoju i obrazovanju u osnovnoj i srednjoj školi

**3.**  **Vozač-domar** – određeno, puno radno vrijeme, zamjena za vrijeme bolovanja , a do povratka radnika na rad

Natječaj je objavljen na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama školske ustanove, dana 10. listopada 2016. godine.

Rok za prijavu kandidata je bio od 11. listopada do 18. listopada 2016. godine.

1. Prijavu na natječaj za radno mjesto učiteljice razredne nastave u Područnoj školi Velimirovac podnijelo je trinaest kandidata. Sve prijave su pravovremene, ali nisu potpune. Nitko od kandidata ne ostvaruje pravo prednosti prema posebnom Zakonu, niti je podnio dokaz o tome

Privitak: Tablica 1.

 Ravnateljica, sukladno članku 107. Zakona o odgoju i obrazovanju u osnovnoj i srednjoj školi predlaže zasnivanje radnog odnosa s Jelenom Šimunović magistrom primarnog obrazovanja na određeno, puno radno vrijeme.

 Školski odbor suglasan je s prijedlogom ravnateljice za zasnivanje radnog odnosa s Jelenom, Šimunović i jednoglasno donosi sljedeću

 **ODLUKU**

**Školski odbor jednoglasno daje prethodnu suglasnost za zasnivanje radnog odnosa s Jelenom Šimunović na određeno, puno radno vrijeme do povratka Zrinke Litve na radno mjesto.**

1. Prijavu na natječaj za radno mjesto učiteljice informatike podnijelo je sedam kandidata. Sve prijave su pravovremene, ali nisu potpune. Nitko od kandidata ne ostvaruje pravo prednosti prema posebnom Zakonu, niti je podnio dokaz o tome.

Privitak: Tablica 2

Za preostalo nepuno radno vrijeme u nastavi informatike ravnateljica je na temelju članka 114. Zakona o odgoju i obrazovanju u osnovnoj i srednjoj školi ( Narodne novine, broj 87/08., 86/09., 92/10., 105/10., 90/11., 16/12., 86/12., 94/13. i 152/14.) zaposlila Ružicu Čeme koja dopunjava satnicu do punog radnog vremena jer u Osnovnoj školi Ivana Brnjika Slovaka ima zasnovan radni odnos na neodređeno, nepuno radno vrijeme.

 Ravnateljica, sukladno članku 107. Zakona o odgoju i obrazovanju u osnovnoj i srednjoj školi predlaže zasnivanje radnog odnosa s Ivom Peršić, magistrom primarnog obrazovanja s informatikom na određeno, nepuno radno vrijeme.

 Školski odbor suglasan je s prijedlogom ravnateljice za zasnivanje radnog odnosa s Ivom Peršić i jednoglasno donosi sljedeću

 **ODLUKU**

**Školski odbor jednoglasno daje prethodnu suglasnost za zasnivanje radnog odnosa s Ivom Peršić, magistrom primarnog obrazovanja s informatikom na određeno, nepuno radno vrijeme do povratka Blaženke Crnov na radno mjesto odnosno mirovanja mandata ravnateljice.**

1. Prijavu na natječaj za radno mjesto vozača-domara podnijelo je osam kandidata. Sve prijave su pravovremene, ali nisu potpune. Nitko od kandidata ne ostvaruje pravo prednosti prema posebnom Zakonu, niti je podnio dokaz o tome.

Privitak.: Tablica 3.

Ravnateljica, sukladno članku 107. Zakona o odgoju i obrazovanju u osnovnoj i srednjoj školi predlaže zasnivanje radnog odnosa sa Stanislavom Žigićem, specijaliziranim KV vozačem za motorna vozila na određeno, puno radno vrijeme.

 Školski odbor suglasan je s prijedlogom ravnateljice za zasnivanje radnog odnosa s imenovanim i jednoglasno donosi sljedeću

 **ODLUKU**

**Školski odbor jedno**g**lasno daje prethodnu suglasnost za zasnivanje radnog odnosa sa Stanislavom Žigićem, specijaliziranim KV vozačem za motorna vozila na određeno, puno radno vrijeme do povratka Mije Kapetanovića na radno mjesto.**

**Točka 3. Pitanja i prijedlozi**

1. Dubravko Pernicki zatražio je korištenje rodiljnog dopusta od 25. listopada 2016. godine.

Ravnateljica je na temelju članka 114. Zakona o odgoju i obrazovanju u osnovnoj i srednjoj školi ( Narodne novine, broj 87/08., 86/09., 92/10., 105/10., 90/11., 16/12., 86/12., 94/13. i 152/14.) dana 25. listopada zaposlila Anu Galetić magistru primarnog obrazovanja na određeno vrijeme, a najkasnije do 15 dana te sukladno članku 107. Zakona o odgoju i obrazovanju u osnovnoj i srednjoj školi predlaže zasnivanje radnog odnosa s imenovanom na određeno, puno radno vrijeme.

 Školski odbor suglasan je s prijedlogom ravnateljice za zasnivanje radnog odnosa s Anom Galetić, magistrom primarnog obrazovanja i jednoglasno donosi sljedeću

 **ODLUKU**

**Školski odbor jednoglasno daje prethodnu suglasnost za zasnivanje radnog odnosa s Anom Galetić, magistrom primarnog obrazovanja na određeno, puno radno vrijeme do povratka Dubravka Pernickog na radno mjesto odnosno do popune radnog mjesta natječajem, a najduže do 60 dana.**

1. Ravnateljica izvješćuje članove Školskog odbora o primljenoj donaciji od nakladničke kuće Alfa u iznosu od 2000,00 kuna za Eko školu.

Iznos će biti namjenski utrošen sukladno prioritetima i odluci ravnateljice.

1. Započeli su radovi na postavljanju krovišta ispred ulaza u školsko-sportsku dvoranu koji će biti uskoro završeni i koštat će 14.000,00 kuna.
2. Prostor školsko-sportske dvorane te četiri uredska prostora treba dati u zakup javnim natječajem za sljedeću kalendarsku godinu sukladno Odluci o uvjetima, kriterijima i postupku za uzimanje i davanje u zakup prostora i opreme u školskim ustanovama (Narodne novine br.76/99.). Nakon obavijesti ravnateljice o svim okolnostima, jednoglasno se donose sljedeće

 **ODLUKE**

1. **Školski odbor donosi Odluku o objavi javnog natječaja za davanje u zakup prostora školsko-sportske dvorane na vrijeme od 1. siječnja 2017. godine do 31. prosinca 2017.godine. Javni natječaj će biti objavljen na web stranici Osnovne škole kralja Tomislava, Našice.**
2. **Školski odbor donosi Odluku o objavi javnog natječaja za davanje u zakup četiri uredska prostora u školsko-sportskoj dvorani na vrijeme od 1. siječnja 2017. godine do 31. prosinca 2017.godine. Javni natječaj će biti objavljen na web stranici Osnovne škole kralja Tomislava, Našice.**

Drugih pitanja i prijedloga nije bilo.

Rad sjednice zaključen je u 20,30 sati.

Zapisničar: Predsjednica Školskog odbora:

Blanka Sertić Jasmina Vidaković